hardik pandya to be rested during sri lanka test series: report
శ్రీలంకతో టెస్టు సిరీస్: పాండ్యకు విశ్రాంతి
లంకతో సిరీస్‌కు పాండ్యకు విశ్రాంతినిచ్చిన సెలక్షన్ కమిటీ. కీలక దక్షిణాఫ్రికా పర్యటనను దృష్టిలో ఉంచుకొని ఈ నిర్ణయం తీసుకున్న బీసీసీఐ
TNN | Updated:
Nov 10, 2017, 05:25PM IST
శ్రీలంకతో టెస్టు సిరీస్ సందర్భంగా యువ ఆల్&zwnj;రౌండర్ హార్దిక్ పాండ్యకు సెలక్టర్లు విశ్రాంతి ఇచ్చారు. ఇటీవలి కాలంలో మితిమీరిన క్రికెట్ ఆడుతున్నందున మూడు టెస్టుల సిరీస్&zwnj;కి పాండ్యను ఎంపిక చేయలేదు. శ్రీలంకతో సిరీస్ ముగిసిన తర్వాత కీలకమైన దక్షిణాఫ్రికా పర్యటన ఉండటంతో బీసీసీఐ ఈ మేరకు నిర్ణయం తీసుకుంది. అతడి స్థానంలో ఎవరిని ఎంపిక చేసే విషయంలో మాత్రం బోర్డు స్పష్టత ఇవ్వలేదు. తొలుత 16 మంది ప్రాబబుల్స్ జాబితాలో పాండ్య పేరు ఉన్నప్పటికీ.. సెలక్షన్ కమిటీ పాండ్యకు విశ్రాంతినిస్తూ నిర్ణయం తీసుకుంది.
ఈ విరామం సమయంలో పాండ్య తన ఆటతీరును మరింత మెరుగు పరచుకునేలా బెంగళూరులోని నేషనల్ క్రికెట్ అకాడమీలో శిక్షణ పొందనున్నాడు. జట్టు మేనేజ్&zwnj;మెంట్&zwnj;తో మాట్లాడిన అనంతరం సెలక్షన్ కమిటీ పాండ్యకు విశ్రాంతి ఇవ్వాలనే నిర్ణయానికి వచ్చిందని బీసీసీఐ ఓ ప్రకటనలో తెలిపింది.